Պիեռ Գանդոն

Պիեռ Գանդոն (, ), 20-րդ դարի ֆրանսիացի նկարիչ-պատկերազարդող։ 1941-1983 թվականներին փորագրանկարներ է արել ֆրանսիական, և բազմաթիվ այլ երկների փոստային նամականիշների համար։

Կենսագրություն 
Պիեռ Գանդոնը ծնվել է Լ՛Այ լե Ռոզում։ Պիեռի հայը՝ Գաստոն Գանդոնը, եղել է փորագրանկարիչ Փարիզի փորագրության ինստիտուտում () և ստեղծել է մի շարք փոստային նամականիշներ այլ երկրների համար և երկուսը Ֆրանսիայի համար։ Ամենահայտնին ֆրանսիական Ստրասբուրգի տաճարի պատկերով, գծավոր ֆոնով 50 ֆրանկ արժողությամբ 1939 թվականի փոստային նամականիշն է։

Պիեռ Գանդոնը սովորել է Փարիզի Էտյենի դպրոցում՝ փորագրանկարիչ Անտուան Դեզարուայի () մոտ, իսկ հետո՝ Փարիզի Գեղեցիկ արվեստների ազգային բարձրագույն դպրոցի նկարիչ Ֆերնան Կորմոնի () ատելիեում։ 1921 թվականին 22-ամյա Պիեռը Հռոմեական մրցանակ է ստացել փորագրանկարչության անվանակարգում, իսկ 1926 թվականին՝ Փարիզյան մրցանակը ()։ 1937 թվականին Գաղութային ցուցահանդեսի համար նկարել է 500 մ² մակերեսով որմնանկար, նույն թվականին պարգևատրվել է ֆրանսիացի նկարիչների ոսկե մեդալով։

Նամականիշների նկարիչ 
Թերթում տպված հայտարությանը արձագանքելով Գանդոնը իրավունք է ստացել բնիկ կնոջ () պատկերով փոստային նամականիշի նախագիծ ստեղծել։ Սա նրա առաջին փոստային նամականիշն էր, որ թողարկվել է 1941 թվականին Ֆրանսիայի Դահոմեա գաղութում։ Նույն թվականին թողարկվել է նրա առաջին ֆրանսիական փոստային նամականիշը՝ Ֆրանսիայի քաղաքների զինանշանները շարքի «Ռեյմսի զինանշանը»։ Դրան հաջորդել են հարյուրավոր այլ փոստային նամականիշներ։

1941-1942 թվականներին Պիեռ Գանդոնը ստեղծել է կոլաբորացիոնիստական նացիստական հինգ պրոպագանդիստական վինետկաների շարք նվիրված «Բոլշևիզմի դեմ պայքարող ֆրանսիական կամավորական լեգիոնին»՝  նվիրված է Բորոդինոյի ճակատամարտի 130-ամյակին (1942), ավիափոստի և ֆրանսիական «Եռագույնի լեգեոնի» երկու կիսափոստային նամականիշներից կազմված նացիստական նամականիշերի շարք (1942)։ Ֆրանսիայի ազատագրումից հետո մի քանի ամիս հեռացվել է աշխատանքից։ Նրան հաջողվել է վերադառնալ աշխատանքի, քանի որ գեներալ Շառլ դը Գոլը հավանել է «Մարիանի» փոստային նամականիշի հենց նրա ստեղծած տարբերակը։ Աշխատանքից հեռացված լինելու ժամանակ Պիեռ Գանդոնը շարունակել է նկարել և Սառա Բեռնարի պատկերով փոստային նամականիշ է ստեղծել, բայց քանի որ իրավունք չուներ աշխատելու, ապա հեղինակությունը տվել է Շառլ Մազելենին։

Մրցանակներ 

Չորս անգամ ստացել է ֆիլատելիստական արվեստի Գրան պրի () հետևյալ նամականիշների համար՝
 «Բարձր նորաձևություն», Ֆրանսիա, 1953 (Yt #941),
 «Աղջիկը Բորա Բորա կղզուց», Ֆրանսիական Օվկիանիա, 1955 (Yt #203),
 «Թուղթ խաղացողները», Ֆրանսիա, ըստ Պոլ Սեզանի նկարի, 1961 (Yt #1361); մրցանակը տրվել է 1962 թվականին
 «Տիկինը միաեղջյուրի հետ», Ֆրանսիա, 1964 (Yt #1425)։
Առավել համբավ և ճանաչում են ստացել նկարչի ստեղծած ազգային խորհրդանիշները պատկերող ֆրանսիական ստանդարտ փոստային նամականիշների երեք սերիաները՝
 Մարիանի պատկերով նամականիշով սերիան (1945—1954), որի համար մոդել է հանդիսացել նկարչի կինը՝ Ժակլինը (),
 Ժակ Լուի Դավիդի «Սաբինուհիները» նկարում հռոմեացիների և սաբինացիների ճակատամարտը կանգնեցնող Հերսիլիա սաբինուհու պատկերով նամականիշների սերիան (1977),
 Էժեն Դելակրուայի «Ժողովրդին առաջնորդող ազատությունը» նկարի Ազատությունը խորհրդանշող կնոջ նկարով նամականիշների սերիան։ Պիեռ Գանդոնը այս փարագրանկարը ստեղծել է 1982 թվականի, երբ 82 տարեկան էր։

Նրա վերջին նամականիշը՝ Ռեմբրանդ վան Ռեյնի «Նամակ թելադրողը», թողարկվել է Փոստային նամականիշի օրը ()՝ 1983 թվականին։ Ընդհանուր առմամբ նկարիչը 346 նամականիշի հեղինակ էր։

Հետաքրքիր 
Պիեռ Գանդոնի ԱՄՆ նախագահ Թեոդոր Ռուզվելտին նվիրված Մոնակոյի 1947 թվականի թողարկման 50 ֆրանկ արժողությամբ փոստային նամականիշում (Sc #С16) սխալ կա՝ Ռուզվելտի ձախ ձեռքին վեց մատ է։

Ծանոթագրություններ 

Ֆրանսիացի նկարիչներ
20-րդ դարի նկարիչներ
Ֆրանսիացի փորագրիչներ